Lokalplan 904, Boliger i Sabro - Endelig 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Endelig vedtagelse: Boligbebyggelse øst for [adresse] i Sabro 
 
 
 
RESUMÉ 
Lokalplanen gælder for et areal på ca. 13,5 ha øst for [adresse] og nord for [adresse] i Sabro.    
 
Lokalplanområdet er beliggende i landzone og omfatter en kommunal udstykning til parcelhusgrunde, en privat 
udstykning til tæt-lav og etageboliger samt et lille område med tre eksisterende ejendomme mod [adresse]. 
Disse tre ejendomme er medtaget i lokalplanen, for at de overføres til byzone.    
 
Mod øst og nord grænser området op til det åbne land. Området vejbetjenes fra [adresse] via en rundkørsel 
ved [adresse]. Området sættes, via en hovedsti, i forbindelse med de eksisterende boligområder syd for 
[adresse] og dermed stisystemerne i det øvrige lokalsamfund.   
 
Lokalplanen er i overensstemmelse med kommuneplanen udlagt til et byudviklingsområde til boliger i 
forlængelse af større eksisterende boligområder med tæt-lav og åben-lav bebyggelse mod vest og syd.    
 
To bemærkninger til et tidligere fremsendt lokalplanforslag til offentlig fremlæggelse gav anledning til 
udarbejdelse af nærværende reviderede forslag.   
 
I perioden for den fornyede offentlige fremlæggelse – fra 28. august til 23. oktober 2013 – er der indkommet 9 
høringssvar. 
INDSTILLING 
At 1) Det reviderede forslag til Lokalplan nr. 904, vedtages endeligt, og    
 
At 2) De indkomne bemærkninger besvares som anført i bilag 11. 
Sagens forløb 
06-01-2014 Magistraten 
 
Fremsendes til [adresse] Byråd med bemærkning, at Magistraten i mødet den 6. januar 2014 anbefaler, at byrådet 
tiltræder Borgmesterens Afdelings indstilling af 18. december 2013. 
 
 
Amalie Olesen og rådmand Albert Ravn var forhindret i at deltage i sagens behandling. 
 
22-01-2014 [adresse] 
 
Fremsendes til Teknisk Udvalg til behandling i henhold til beslutning i byrådets møde den 22. januar 2014. 
 
27-01-2014 Teknisk Udvalg 
 
Sagens behandling udsat. 
 
03-02-2014 Teknisk Udvalg 
 
Udvalget kunne enstemmigt tiltræde indstillingen i overensstemmelse med Magistratens anbefaling. 
 
19-02-2014 [adresse] 
 
Tilbagesendes Magistratsafdelingen for Teknik og Miljø med bemærkning, at byrådet i sit møde den 19. februar 
2014 har vedtaget Magistratens foranstående indstilling af 6. januar 2014 
 
